
ประกาศองค์การบริหารส่วนตำบลวัด
เรื่อง ราคาประเมินทุนทรัพย์ของที่ดินและสิ่งปลูกสร้าง(ภ.ด.ส.1)
………………………………………………………………..


อาศัยอำนาจแห่งพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 39         ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง  อัตราภาษีที่จัดเก็บ  และรายละเอียดอื่นที่จำเป็นในการจัดเก็บภาษีในแต่ละปี  ณ  สำนักงานหรือที่ทำการขององค์กรปกครองส่วนท้องถิ่น  ก่อนวันที่ 1 กุมภาพันธ์ ของปีนั้น  ซึ่งหนังสือกรมส่งเสริมการปกครองส่วนท้องถิ่น ที่ มท 0808.3/ ว 618  ลงวันที่ 28 กุมภาพันธ์ 2563 ข้อ 2.2 (2) การประกาศราคาประเมินทุนทรัพย์ของที่ดินและ        สิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีไม่ควรเกินวันที่ 15 มิถุนายน 2563 ทั้งนี้ ตามหลักเกณฑ์และวิธีการที่กำหนดในกฎกระทรวง  นั้น


กองคลัง งานจัดเก็บรายได้ องค์การบริหารส่วนตำบลวัด  จึงได้ดำเนินการจัดทำ ประกาศราคาประเมินทุนทรัพย์ของที่ดินและสิ่งปลูกสร้าง  ในเขตองค์การบริหารส่วนตำบลวัด  ประจำปี 2563 ให้ผู้เสียภาษีชำระภาษีตามแบบแจ้งการประเมินภาษีภายในเดือน สิงหาคม 2563  ณ  สำนักงานองค์การบริหารส่วนตำบลวัด


ทั้งนี้ หากท่านได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมิน      ไม่ถูกต้อง  มีสิทธิ์ยื่นคำร้องคัดค้านต่อผู้บริหารท้องถิ่นเพื่อพิจารณาเห็นชอบกับคำร้องคัดค้านนี้  ให้มีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี  โดยยื่นอุทธรณ์ต่อผู้บริหารท้องถิ่นในสามสิบวันนับแต่วันที่ได้รับแจ้งคำวินิจฉัยอุทธรณ์  ทั้งนี้ ตามมาตรา 73 และมาตรา 83 แห่งพระราชบัญญัติภาษีที่ดินและสิ่งปลูกสร้าง พ.ศ.2562  โดยมีรายละเอียดตามบัญชีราคาประเมินทุนทรัพย์ (ภ.ด.ส.1) ที่แนบเรียนมาพร้อมนี้


อนึ่ง เจ้าของที่ดินและสิ่งปลูกสร้างในเขตองค์การบริหารส่วนตำบลวัด ที่ยังไม่ปรากฏรายชื่อบัญชีราคาประเมินทุนทรัพย์ของที่ดินและสิ่งปลูกสร้างชุดนี้สามารถติดตามตรวจสอบข้อมูลในประกาศบัญชีราคาประเมินทุนทรัพย์ของที่ดินและสิ่งปลูกสร้างฉบับต่อๆ ไปได้  หากมีข้อสงสัย สอบถามได้ที่ งานจัดเก็บรายได้  กองคลัง  องค์การบริหารส่วนตำบลวัด  โทรศัพท์หมายเลข 0-7347-2250 ในวันและเวลาราชการ 


จึงประกาศมาเพื่อทราบโดยทั่วกัน
ประกาศ   ณ   วันที่  15  เดือน  สิงหาคม  พ.ศ. ๒๕๖3

                                                         ( นายไฟซอล  ลาหิง )



                             นายกองค์การบริหารส่วนตำบลวัด

ประกาศองค์การบริหารส่วนตำบลวัด
เรื่อง ขยายเวลาแจ้งประกาศบัญชีรายการที่ดินและสิ่งปลูกสร้าง(ภ.ด.ส.3) และบัญชีราคาประเมินทุนทรัพย์ของที่ดินและสิ่งปลูกสร้าง(ภ.ด.ส.1) ตามพระราชบัญญัติภาษีที่ดินและสิ่งปลูกสร้าง 2562
………………………………………………………………..



อาศัยอำนาจแห่งพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 39         ประกอบกับระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ให้องค์กรปกครองส่วนท้องถิ่น ประกาศราคาประเมินทุนทรัพย์ของที่ดินและสิ่งปลูกสร้าง  อัตราภาษีที่จัดเก็บ  และรายละเอียดอื่นที่จำเป็นในการจัดเก็บภาษีในแต่ละปี  ณ  สำนักงานหรือที่ทำการขององค์กรปกครองส่วนท้องถิ่น  ก่อนวันที่ 1 กุมภาพันธ์ ของทุกปี  ซึ่งรัฐมนตรีว่าการกระทรวงมหาดไทย เห็นชอบให้ขยายกำหนดเวลาดำเนินการภายในเดือน มิถุนายน 2563 ทั้งนี้ ตามหลักเกณฑ์และวิธีการที่กำหนดในกฎกระทรวง  นั้น


เพื่อให้การปฏิบัติงานสำรวจข้อมูลภาคสนามและรวบรวมข้อมูลที่ดินและสิ่งปลูกสร้างมาจัดทำรายการบัญชีที่ดินและสิ่งปลูกสร้างในการประเมินภาษีได้ถูกต้องครบถ้วน เป็นไปตามระเบียบ/ข้อกฏหมาย องค์การบริหารส่วนตำบลวัด  จึงขอขยายเวลาแจ้งประกาศบัญชีรายการที่ดินและสิ่งปลูกสร้าง(ภ.ด.ส.3) และบัญชีราคาประเมินทุนทรัพย์ของที่ดินและสิ่งปลูกสร้าง(ภ.ด.ส.1) ตามพระราชบัญญัติภาษีที่ดินและสิ่งปลูกสร้าง เพื่อประกาศพร้อมจัดส่งข้อมูลที่เกี่ยวข้องให้ผู้เสียภาษีแต่ละรายทราบ ทั้งนี้ไม่กระทบกับการชำระภาษีตามแบบแจ้งการประเมินที่จะต้องดำเนินการภายในเดือน สิงหาคม 2563


จึงประกาศมาเพื่อทราบโดยทั่วกัน
ประกาศ   ณ   วันที่  28  เดือน  พฤษภาคม  พ.ศ. ๒๕๖3

                                                         ( นายไฟซอล  ลาหิง )



                             นายกองค์การบริหารส่วนตำบลวัด

